b'\n_START_ARTICLE_\n\xc5\xbdveplov dioksid\n_START_SECTION_\nOpis, sestava in uporaba snovi\n_START_PARAGRAPH_\n\xc5\xbdveplov dioksid je brezbarven plin, jedkega vonja, strupen, v vodi se dobro raztaplja in pri tem nastane \xc5\xbeveplova kislina._NEWLINE_Uporabljamo ga za razku\xc5\xbeevanje (dezinfekcijo vinskih sodov), kot konzervans - E220 (suho sadje, \xc5\xbeveplanje vina)), belilno sredstvo (papir, obla\xc4\x8dila), uporabljen je tudi, kot hladilno sredstvo v hladilnikih za doma\xc4\x8do uporabo, v komunali pa se uporablja za zdravljenje klorirane odpadne vode._NEWLINE_Pridobivamo ga na ve\xc4\x8d na\xc4\x8dinov: pri zgorevanju \xc5\xbevepla ali vodikovega sulfida v zraku, s pra\xc5\xbeenjem pirita, v laboratoriju ga pridobivajo z mo\xc4\x8dnimi kislinami in natrijevim hidrogen sulfatom. Najve\xc4\x8dji viri emisij \xc5\xbeveplovega dioksida so elektrarne (zaradi zgorevanja fosilnih goriv), drugi industrijski obrati (proizvodnja cementa, pridobivanje kovin iz rude, kurjenje goriva, ki vsebujejo veliko \xc5\xbevepla (lokomotive, ladje ...))._NEWLINE_\xc5\xbdveplov dioksid povzro\xc4\x8da ne\xc5\xbeelene u\xc4\x8dinke na respiratornem sistemu (dihala), pove\xc4\x8da simptome astme in povzro\xc4\x8da te\xc5\xbeave pri ljudeh z oslabljenim delovanjem ledvic. Pri vdihovanju je strupen za ljudi in \xc5\xbeivali, pri veliki koncentraciji pa dra\xc5\xbei o\xc4\x8di.\n_START_SECTION_\nFizikalne in kemijske lastnosti\n_START_PARAGRAPH_\n\xc5\xbdveplov dioksid je brezbarven plin, ki se ga da na enostaven na\xc4\x8din s hlajenjem uteko\xc4\x8diniti(vreli\xc5\xa1\xc4\x8de -10,02\xc2\xbaC, tali\xc5\xa1\xc4\x8de -72,5\xc2\xbaC). Izparilna entalpija pri vreli\xc5\xa1\xc4\x8du je velika 24,9 kJ/mol, zato lahko teko\xc4\x8di \xc5\xbeveplov dioksid uporabljamo v hladilnikih. \xc5\xbdveplov dioksid se dobro raztaplja v vodi, pri \xc4\x8demer z vodo deloma reagira. \xc5\xbdveplov dioksid je tudi reducent. Raztopine \xc5\xbeivosrebrovih soli reducira do elementarnega \xc5\xbeivega srebra. V kombinaciji z mo\xc4\x8dnej\xc5\xa1imi reducenti je \xc5\xbeveplov dioksid oksidant, ker pa je vez med kisikom in \xc5\xbeveplom razmeroma mo\xc4\x8dna, \xc5\xbeveplov dioksid ne vzdr\xc5\xbeuje gorenje. \xc5\xbdveplov dioksid ni strupen, je pa du\xc5\xa1e\xc4\x8d plin, ki dra\xc5\xbei sluznice in dihala. V ve\xc4\x8djih koncentracijah je v ozra\xc4\x8dju \xc5\xa1kodljiv za \xc5\xbeive organizme._NEWLINE_Pri stiku z oksidacijskimi sredstvi lahko pride do nevarne reakcije.\n_START_SECTION_\nEkotoksikolo\xc5\xa1ki podatki\n_START_PARAGRAPH_\n\xc5\xbdveplov dioksid rahlo ogro\xc5\xbea vodo, zaradi spremembe pH in porabe kisika je mo\xc5\xbena ekolo\xc5\xa1ka \xc5\xa1koda, zato je smrten za ribe.\n_START_SECTION_\nOdstranjevanje\n_START_PARAGRAPH_\nSnov je pakirana v povratne jeklenke, ki se morajo izpraznjene in nepo\xc5\xa1kodovane vrniti dobavitelju. Zastarane jeklenke se obravnavajo, kot staro \xc5\xbeelezo. Pri odstranjevanju je potrebno upo\xc5\xa1tevati Pravilnik o ravnanju z embala\xc5\xbeo in odpadno embala\xc5\xbeo UL RS 104/00(ES 94/62/EC).'